CELEX: 62011TN0204
Language: mt
Date: 2011-04-04 00:00:00
Title: Kawża T-204/11: Rikors ippreżentat fl- 4 ta’ April 2011 — Ir-Renju ta’ Spanja vs Il-Kummissjoni Ewropea

28.5.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 160/26
            
         Rikors ippreżentat fl-4 ta’ April 2011 — Ir-Renju ta’ Spanja vs Il-Kummissjoni Ewropea
   (Kawża T-204/11)
   2011/C 160/41
   Lingwa tal-kawża: l-Ispanjol
   
      Partijiet
   
   
      Rikorrent: Ir-Renju tas-Spanja (rappreżentant: M. Muñoz Pérez)
   
      Konvenuta: Il-Kummissjoni Ewropea
   
      Talbiet
   
   Ir-rikorrenti jitlob li l-Qorti Ġenerali jogħġobha:
   
               —
            
            
               tannulla r-Regolament tal-Kummissjoni (UE) Nru 15/2011, tal-10 ta’ Jannar 2011, li jemenda r-Regolament (KE) Nru 2074/2005 dwar il-metodi rikonoxxuti ta’ ttestjar biex jinstabu bijotossini marini fil-molluski bivalvi ħajjin; u
            
         
               —
            
            
               tikkundanna lill-Kummissjoni għall-ispejjeż.
            
         
      Motivi u argumenti prinċipali
   
   Permezz tar-regolament ikkontestat, il-Kummissjoni ddeċidiet li timponi l-metodu ta’ kromatografija likwida — spettrometrija tal-massa (LC-MS/MS) bħala l-metodu ta’ riferiment biex jinstabu bijotossini lipofiliċi marini, li ssostitwixxa t-test bijoloġiku fuq il-ġrieden.
   Insostenn tar-rikors tiegħu, ir-rikorrent jinvoka tliet motivi.
   
               (1)
            
            
               L-ewwel motiv huwa bbażat fuq il-ksur tal-Artikolu 168 TFUE u fuq il-prinċipju ta’ proporzjonalità li għandu jirregola t-teħid ta’ deċiżjonijiet tal-istituzzjonijiet tal-Unjoni.
               
                           —
                        
                        
                           F’dan ir-rigward, ir-rikorrent isostni li l-metodu l-ġdid ta’ riferiment adottat sabiex jinstabu bijotossini lipofiliċi ma huwiex iktar ta’ benefiċċju għall-protezzjoni tas-saħħa pubblika mit-test bijoloġiku fuq il-ġrieden.
                        
                     
         
               (2)
            
            
               It-tieni motiv huwa bbażat fuq il-ksur tal-prinċipju ta’ proporzjonalità.
               
                           —
                        
                        
                           F’dan ir-rigward, ir-rikorrent isostni li meta adottat d-deċiżjoni li tissostitwixxi t-test bijoloġiku fuq il-ġrieden bil-metodu LC-MS/MS bħala l-metodu ta’ riferiment sabiex jinstabu tossini lipofiliċi, il-Kummissjoni ma evalwatx il-fatti u ċ-ċirkustanzi rilevanti kollha tas-sitwazzjoni li hija tallega li tirregola, meta ma ħaditx inkunsiderazzjoni l-impatt ekonomiku ta’ din il-bidla fis-settur produttiv ikkonċernat.
                        
                     
         
               (3)
            
            
               It-tielet motiv huwa bbażat fuq in-nuqqas ta’ osservanza tal-prinċipju tal-aspettattivi leġittimi.
               
                           —
                        
                        
                           Skont l-Istat rikorrent, il-produtturi tal-molluski bivalvi ħajjin jista’ jkollhom aspettattivi leġittimi li l-Kummissjoni ma kinitx ser tiddeċiedi li tissostitwixxi l-metodu ta’ test bijoloġiku fuq il-ġrieden bħala metodu ta’ riferiment sabiex jinstabu tossini lipofiliċi sakemm ma jkunux issodisfatti l-kundizzjonijiet stabbiliti fil-paragrafu 4 tal-punt B tal-Kapitolu III tal-Anness III tar-Regolament Nru 2074/2005 fil-verżjoni oriġinali tiegħu.